קבינט העלייה והקליטה

ועדת השרים לענייני עלייה וקליטה (המוכרת כ"קבינט העלייה והקליטה" או כ"קבינט הקליטה") היא ועדת שרים מיוחדת האמונה על תיאום בין משרדי הממשלה לגורמים רלוונטיים אחרים בפעולות הכרוכות בענייני עלייה, עידוד עלייה וקליטתם המיטבית של העולים החדשים ושילובם בחברה הישראלית בכל תחומי החיים.

מנכ"ל משרד העלייה והקליטה ממונה על ריכוז התיאום והמעקב אחר החלטות הוועדה.

 היסטוריה 
הקבינט הוקם לראשונה ב-30 במרץ 2003 בימי ממשלת ישראל ה-30. בראש הוועדה עמדה שרת העלייה והקליטה ציפי לבני.

הקבינט הוקם שוב ב-20 באפריל 2009, בהחלטת ממשלת ישראל ה-32. הפעם בראשו עמד סגן ראש הממשלה ושר החוץ אביגדור ליברמן.

הקבינט הוקם שוב ב-21 ביוני 2015, בהחלטת ממשלת ישראל ה-34, ובראשו עמד שר העלייה והקליטה זאב אלקין, ולאחר שמונה לשר להגנת הסביבה החליפה אותו שרת העלייה והקליטה החדשה סופה לנדבר. בין החלטות הוועדה הייתה ההחלטה להקים צוות בין-משרדי בראשות מנכ"ל משרד העלייה והקליטה שיגבש תוכנית אסטרטגית להנגשת שירותים הניתנים על ידי משרדי הממשלה ואשר יש להם נגיעה לאוכלוסיית העולים בשפות של קבוצות העולים העיקריות, וזאת על מנת שהעולים יוכלו לממש את זכויותיהם באופן מיטבי.

הקבינט הוקם מחדש ב-22 באוגוסט 2021, בהחלטת ממשלת ישראל ה-36. בראשות הקבינט עמדה שרת העלייה והקליטה פנינה תמנו-שטה. ב-10 במרץ 2022 החליט הקבינט על השקת מבצע עולים הביתה להעלאת יהודי אוקראינה, רוסיה ובלארוס בעקבות מלחמת אוקראינה-רוסיה.

הקבינט הוקם מחדש בהחלטת הממשלה ה-37 מס' 275 מיום 5 במרץ 2023, בראשות שר העלייה והקליטה אופיר סופר.

 מבנה הקבינט 
 חברי הקבינט 
ועדת השרים מורכבת מאחד עשר שרים, ועוסקת בהתוויית מדיניות לעידוד עלייתם וקליטתם המיטבית של העולים החדשים ושילובם בחברה הישראלית.
שםשרמפלגהלא ממוסגר|104x104 פיקסליםאופיר סופריושב ראש הוועדהשר העלייה והקליטה הציונות הדתית105x105 פיקסליםבצלאל סמוטריץ'שר האוצרהציונות הדתית99x99 פיקסליםחיים כץשר התיירות וממלא מקום שר הבינוי והשיכוןהליכודלא ממוסגר|100x100 פיקסליםיואב קיששר החינוךהליכודלא ממוסגר|98x98 פיקסליםעמיחי שיקלישר התפוצות והמאבק באנטישמיותהליכודלא ממוסגר|98x98 פיקסליםיצחק וסרלאוףשר הנגב, הגליל והחוסן הלאומיעוצמה יהודיתלא ממוסגר|112x112 פיקסליםניר ברקתשר הכלכלה והתעשייההליכודלא ממוסגר|103x103 פיקסליםמשה ארבלשר הפניםש"סלא ממוסגר|100x100 פיקסליםמיקי זוהרשר התרבות והספורטהליכודלא ממוסגר|97x97 פיקסליםיואב בן צורשר העבודהש"סמוזמנים קבועים שאינם שריםלא ממוסגר|100x100 פיקסליםדורון אלמוגיו"ר הנהלת הסוכנות היהודיתלא ממוסגר|82x82 פיקסליםאביחי כהנאמנכ"ל משרד העלייה והקליטה

קישורים חיצוניים
 הרכב הוועדה

הערות שוליים

קטגוריה:ועדות שרים